Turkmaniston prezidenti Gurbanguli Berdimuhamedov Saudiya Arabistoni podshohligiga rasmiy tashrifi doirasida mamlakat poytaxti Ar-Riyodda podshoh Salmon bin Abdulaziz Al Saud bilan muzokaralar o‘tkazdi. Oliy darajadagi muloqot chog‘ida, siyosat, xavfsizlik, savdo-iqtisodiyot va madaniy-gumanitar sohalardagi o‘zaro hamkorlik masalalari muhokama etilgan. Ikki mamlakat o‘rtasidagi iqtisodiy hamkorlik borasida energetika, neft va gaz kimyo sanoati, to‘qimachilik, transport, qurilish materiallari ishlab chiqarish, moliya va sarmoya sohalaridagi tomonlarni qiziqtirgan masalalar keng tarkibda muhokama etilgan. Shundan so‘ng, Turkmaniston va Saudiya Arabistoni podshohining yakkama-yakka tartibdagi suhbati bo‘lib o‘tgan. Unda, mintaqaviy va xalqaro siyosatga oid dolzarb muammolar xususida fikr almashilgan. Muzokaralar yakunida, davlat rahbarlari ishtirokida ikki tomonlama kelishuv va shartnomalarni tantanali imzolash marosimi bo‘lib o‘tgan.